|  |
| --- |
| **ส่วนที่ 4**  **การนำแผนไปสู่การปฏิบัติ** |

**1. แนวทางการนำแผนปฏิบัติราชการรายปี พ.ศ.2568 คณะมนุษยศาสตร์และสังคมศาสตร์ ไปสู่การปฏิบัติ**

การนำแผนปฏิบัติราชการรายปี พ.ศ.2568 คณะมนุษยศาสตร์และสังคมศาสตร์ ไปสู่การปฏิบัตินั้น ในที่นี้หมายถึงการนำแผนปฏิบัติราชการรายปี พ.ศ.2568 ไปถ่ายทอดนโยบาย ผลผลิต ผลลัพธ์ และค่าเป้าหมายให้แก่ส่วนงานภายในคณะมนุษยศาสตร์และสังคมศาสตร์ เพื่อใช้เป็นแนวปฏิบัติสำหรับส่วนงานภายในต่าง ๆ โดยมีแนวปฏิบัติ ดังนี้

1. เสริมสร้างการมีส่วนร่วมของบุคลากรทุกระดับ จัดอบรมสร้างความรู้ ความเข้าใจร่วมกันเกี่ยวกับแผน และกลวิธีนำแผนลงสู่ระดับหน่วยงาน และบุคคล เพื่อให้บุคลากรทุกระดับได้รับทราบและเกิดทักษะในการนำไปปฏิบัติ

2. การถ่ายทอดแผนปฏิบัติราชการ สู่ส่วนงานภายในทุกระดับ โดยการชี้แจงทำความเข้าใจ และความชัดเจนในแต่ละประเด็น ด้วยการจัดประชุมสัมมนาเพื่อจัดทำแผนปฏิบัติราชการ เพื่อกำหนดค่าเป้าหมาย กลยุทธ์ โครงการ/กิจกรรม ตลอดจนทรัพยากรที่ต้องการสำหรับจัดทำงบประมาณประจำปี เพื่อการกำกับผลการปฏิบัติงานต่อไป

**2. ระบบ และกลไกการนำแผนปฏิบัติราชการรายปี พ.ศ.2568 สู่การปฏิบัติ**

ในการนำแผนปฏิบัติราชการรายปี พ.ศ.2568 ไปสู่การปฏิบัตินั้น คณะมนุษยศาสตร์และสังคมศาสตร์ดำเนินการตามขั้นตอน ดังนี้

1. คณะมนุษยศาสตร์และสังคมศาสตร์แจ้งให้ส่วนงานภายในรับทราบแผนปฏิบัติราชการรายปี พ.ศ.2568 ของมหาวิทยาลัยราชภัฏนครศรีธรรมราช และให้ส่วนงานภายในหน่วยงานมีส่วนร่วมในการจัดทำแผนปฏิบัติราชการรายปี พ.ศ.2568 ของคณะมนุษยศาสตร์และสังคมศาสตร์ ให้สอดคล้องกับแผนปฏิบัติราชการรายปี พ.ศ.2568 มหาวิทยาลัยราชภัฏนครศรีธรรมราช โดยกิจกรรมที่ปรากฏในแผนปฏิบัติราชการสามารถมีได้ทั้งโครงการ/กิจกรรม ที่ได้รับงบประมาณจากมหาวิทยาลัย โครงการ/กิจกรรมที่ไม่ได้ใช้งบประมาณ และโครงการ/กิจกรรมที่ได้รับงบประมาณสนับสนุนจากภายนอก โดยระบุถึงแหล่งที่มาของงบประมาณให้ชัดเจน

โครงการ/กิจกรรมที่ได้รับงบประมาณสนับสนุนจากมหาวิทยาลัยในแผนปฏิบัติราชการรายปี พ.ศ.2568 คณะมนุษยศาสตร์และสังคมศาสตร์ สอดคล้องกับแผนการใช้จ่ายงบประมาณของหน่วยงาน ฉบับที่สภามหาวิทยาลัยอนุมัติ

2. แผนปฏิบัติราชการรายปี พ.ศ.2568 คณะมนุษยศาสตร์และสังคมศาสตร์ ต้องกำหนดดัชนีชี้วัดและเป้าหมายให้ชัดเจนเพื่อการติดตามประเมินผล โดยดัชนีชี้วัดของหน่วยงานมาจาก (เลือกเฉพาะข้อที่เกี่ยวข้อง โดยสามารถปรับหรือเพิ่มข้อความให้สอดคล้องกับแหล่งที่มาของตัววัดของหน่วยงานได้)

2.1 ผลสัมฤทธิ์ (Key Result) ของมหาวิทยาลัยที่ปรากฏในแผนพลิกโฉมมหาวิทยาลัยราชภัฏนครสรีธรรมราช ระยะ 5 ปี (พ.ศ. 2566 – 2570) แผนปฏิบัติราชการ ระยะ 5 ปี (พ.ศ. 2566 – 2570) และแผนปฏิบัติราชการรายปี พ.ศ.2568 มหาวิทยาลัยราชภัฏนครศรีธรรมราช ที่เกี่ยวข้องกับพันธกิจของ คณะมนุษยศาสตร์และสังคมศาสตร์

2.2 สร้างดัชนีชี้วัดเพิ่มเติมขึ้นมาตามอัตลักษณ์ เอกลักษณ์ จุดเด่น และจุดเน้นของคณะมนุษยศาสตร์และสังคมศาสตร์

2.3 เลือกตัวชี้วัดที่ปรากฏในคู่มือ/เอกสารการประเมินผลการปฏิบัติราชการประจำปี โดยการประเมินผลการประกันคุณภาพการศึกษาภายนอก การประกันคุณภาพการศึกษาภายในสถานศึกษาระดับอุดมศึกษา ที่เกี่ยวข้องกับคณะมนุษยศาสตร์และสังคมศาสตร์

3. คณะมนุษยศาสตร์และสังคมศาสตร์ เสนอแผนปฏิบัติราชการรายปี พ.ศ.2568 ให้กองนโยบายและแผนวิเคราะห์ความสอดคล้องกับนโยบายสภามหาวิทยาลัย พ.ศ. 2568 – 2571 แผนพลิกโฉมมหาวิทยาลัยราชภัฏนครสรีธรรมราช ระยะ 5 ปี (พ.ศ. 2566 – 2570) แผนปฏิบัติราชการ ระยะ 5 ปี (พ.ศ. 2566 – 2570) และแผนปฏิบัติราชการรายปี พ.ศ.2568 มหาวิทยาลัยราชภัฏนครศรีธรรมราช และแผนการใช้จ่ายงบประมาณของหน่วยงานฉบับที่สภามหาวิทยาลัยอนุมัติ

4. หลังจากที่มหาวิทยาลัยอนุมัติแผนปฏิบัติราชการรายปี พ.ศ.2568 ระดับมหาวิทยาลัย และระดับหน่วยงานแลว มหาวิทยาลัยจะจัดทำคำรับรองการปฏิบัติราชการของหน่วยงาน โดยให้มีการลงนามร่วมกันระหว่างอธิการบดี กับหัวหน้าหน่วยงานระดับคณะ สำนัก สถาบัน และโรงเรียนสาธิต เพื่อเป็นการติดตามและประเมินผลการดําเนินงานของหนวยงาน

5. เมื่อคณะมนุษยศาสตร์และสังคมศาสตร์ไดดำเนินงานในโครงการ/กิจกรรมตามแผนปฏิบัติราชการรายปี (พ.ศ.2568) แล้วเสร็จเมื่อใด จะรายงานผลการปฏิบัติงานทั้งในด้านการใช้จ่ายงบประมาณ การบรรลุเปาหมายทั้งในเชิงปริมาณและคุณภาพ รวมทั้งผลสัมฤทธิ์ที่ไดจากการดำเนินโครงการ/กิจกรรมต่อมหาวิทยาลัยผ่านกองนโยบายและแผนภายใน 15 วันหลังเสร็จสิ้นการดำเนินโครงการ/กิจกรรม

6. เมื่อสิ้นแต่ละไตรมาส คณะมนุษยศาสตร์และสังคมศาสตร์รายงานผลการดำเนินงานตามแผนปฏิบัติราชการรายปี พ.ศ. 2568 ต่อมหาวิทยาลัยผ่านกองนโยบายและแผน และรายงานทุกโครงการทั้งที่ใช้และไม่ใช้งบประมาณเข้าสู่ระบบ eMENSCR (Electronic Monitoring and Evaluation System of National Strategy and Country Reform) ซึ่งเป็นระบบภายใต้ระเบียบ ว่าด้วยการติดตาม ตรวจสอบ และประเมินผลการดำเนินการตามยุทธศาสตร์ชาติ และแผนการปฏิรูปประเทศ พ.ศ. 2562

7. เมื่อสิ้นปีงบประมาณ คณะมนุษยศาสตร์และสังคมศาสตร์จัดทำรายงานประจำปี เพื่อแสดงข้อมูลผลการดำเนินงานประจำปีของคณะมนุษยศาสตร์และสังคมศาสตร์ และเพื่อเป็นข้อมูลในการพัฒนาการบริหารงาน และบทบาทการทำงานของบุคลากรในหน่วยงานในปีต่อไป