|  |
| --- |
| **ส่วนที่ 1**  **บทนำ** |

**1. ที่มาและความสำคัญ**

แผนปฏิบัติราชการรายปี หรือแผนปฏิบัติราชการประจำปีงบประมาณ (Action Plan) จัดทำขึ้นเพื่อใช้เป็นกรอบในการดำเนินการพัฒนาและบริหารจัดการงานตามภารกิจของหน่วยงานให้บรรลุผล ซึ่งเกิดจากการเชื่อมโยงกับนโยบาย แผนการบริหารจัดการ และแผนพัฒนาหน่วยงานที่กำหนดไว้ใน  
แผนปฏิบัติราชการ 5 ปี ซึ่งแผนปฏิบัติราชการรายปีจะมีความละเอียดและชัดเจนขึ้น เพื่อนำไปเป็นแนวทางในการปฏิบัติงานและเป็นกรอบในการจัดทำคำของบประมาณรายจ่ายประจำปี โดยนำประเด็นยุทธศาสตร์และแผนงานโครงการที่ผ่านความเห็นชอบและได้รับการจัดสรรงบประมาณมาแจกแจงรายละเอียด เกี่ยวกับตัวชี้วัด ค่าเป้าหมาย แนวทางการปฏิบัติงาน กรอบเวลาในการดำเนินงาน หน่วยงานหลักและผู้ที่รับผิดชอบ รวมถึงงบประมาณที่ใช้ในการดำเนินงาน และการรายงานผลการปฏิบัติงานราชการเมื่อสิ้นปีงบประมาณ

**2. วัตถุประสงค์ของการจัดทำแผนปฏิบัติราชการรายปี พ.ศ. 2568**

2.1 เพื่อปรับทิศทางการพัฒนาคณะมนุษยศาสตร์และสังคมศาสตร์ และแผนปฏิบัติราชการรายปี (พ.ศ.2568) ให้สามารถรองรับกับความต้องการความคาดหวังของผู้รับบริการและผู้มีส่วนได้ส่วนเสียทั้งปัจจุบันและอนาคต และความท้าทายต่างๆ ของการเปลี่ยนแปลงของสังคมไทย และความท้าทายของโลก

2.2 เพื่อให้สามารถสื่อสารและถ่ายทอดทิศทางการพัฒนาชื่อคณะมนุษยศาสตร์และสังคมศาสตร์ ไปสู่บุคลากรและผู้มีส่วนได้ส่วนเสียของ คณะมนุษยศาสตร์และสังคมศาสตร์ ไปสู่การปฏิบัติได้อย่างถูกต้องและชัดเจน และเป็นไปในทิศทางเดียวกันทั่วทั้งองค์กร อันจะส่งผลให้คณะมนุษยศาสตร์และสังคมศาสตร์ สามารถบรรลุผลตามเป้าประสงค์ที่ตั้งไว้ได้

**3. กรอบแนวคิดการจัดทำแผนปฏิบัติราชการรายปี พ.ศ. 2568**

**3.1. แผนและนโยบายที่เกี่ยวข้อง**

**3.1.1 แผนยุทธศาสตร์ มหาวิทยาลัยราชภัฏเพื่อการพัฒนาท้องถิ่น ระยะ 20 ปี   
(พ.ศ.2560 - 2579)**

**3.1.1.1 ยุทธศาสตร์ที่ 1** การพัฒนาท้องถิ่น

**เป้าหมาย :** ชุมชนท้องถิ่นได้รับการพัฒนาด้านเศรษฐกิจ ด้านสังคม ด้านสิ่งแวดล้อม ด้านการศึกษา

**3.1.1.2 ยุทธศาสตร์ที่ 3** การยกระดับคุณภาพการศึกษา

**เป้าหมาย :**

1) มหาวิทยาลัยราชภัฏ มีความเป็นเลิศ ในการสร้างความมั่นคงให้กับประเทศ ด้วยการบูรณาการองค์ความรู้สู่นวัตกรรม เพื่อการพัฒนาเชิงพื้นที่

2) ยกระดับคุณภาพบัณฑิตให้เป็นที่ต้องการของผู้ใช้บัณฑิต ด้วยอัตลักษณ์ ด้านสมรรถนะและคุณลักษณะ 4 ประการ พร้อมรองรับบริบทที่เปลี่ยนแปลง

3) อาจารย์และบุคลากรทางการศึกษาทุกสาขาวิชาเป็นมืออาชีพ มีสมรรถนะเป็นที่ยอมรับในระดับชาติและนานาชาติ

**3.1.1.3 ยุทธศาสตร์ที่ 4** การพัฒนาระบบบริหารจัดการ

**เป้าหมาย :**

1) มหาวิทยาลัยราชภัฏ ได้รับการยอมรับระดับชาติ และนานาชาติด้านการเป็นสถาบันการศึกษาเพื่อท้องถิ่นที่สร้างความมั่นคงให้กับประเทศ

2) มหาวิทยาลัยราชภัฏ มีระบบบริหารที่มีประสิทธิภาพ และคล่องตัว มุ่งเน้นธรรมาภิบาลมีความพร้อมและสามารถปรับตัวได้อย่างมีประสิทธิภาพและประสิทธิผลกับสถานะมหาวิทยาลัยในกำกับของรัฐ

**3.1.2 แผนพลิกโฉม มหาวิทยาลัยราชภัฏนครศรีธรรมราช ระยะ 5 ปี (พ.ศ.2566 - 2570)**

**3.1.2.1 การปฏิรูประบบบริหารภายในมหาวิทยาลัยราชภัฏนครศรีธรรมราช**

**เป้าหมาย :** ระบบการบริหารภายในมหาวิทยาลัย มีความพร้อมในสนับสนุนการดำเนินงานตามแผนพัฒนาความเป็นเลิศด้านการพัฒนาชุมชนท้องถิ่น

**1) ด้านการบริหารบุคลากร**

**เป้าหมายการปฏิรูป :**

(1) บุคลากรมีสมรรถนะที่เหมาะสมกับการทำงาน และมีสมรรถนะใหม่ ๆ สามารถรองรับการเปลี่ยนแปลงของบริบทการพัฒนา มีจิตบริการ ทำงานเชิงรุก สามารถบูรณาการการทำงานร่วมกับภาคส่วนอื่นได้อย่างเป็นรูปธรรม เรียนรู้และพัฒนาตนเองอย่างต่อเนื่อง

(2) มหาวิทยาลัยมีระบบการบริหารจัดการทรัพยากรบุคคลที่มีประสิทธิภาพ

**2) ด้านแผน ระบบการเงินและงบประมาณ**

**เป้าหมายการปฏิรูป :** มหาวิทยาลัยมีระบบการเงินและงบประมาณที่มีความคล่องตัว โปร่งใส และสามารถตรวจสอบได้ และมีการดำเนินงานที่บรรลุผลสัมฤทธิ์ตามเป้าหมายที่วางไว้อย่างมีประสิทธิภาพ

**3) ด้านกฎ ระเบียบ ข้อบังคับ หลักเกณฑ์**

**เป้าหมายการปฏิรูป :** มหาวิทยาลัยมีกฎหมายที่สอดคล้องเหมาะสมกับบริบทและมีเท่าที่จำเป็น เพื่อความคล่องตัวในการบริหารจัดการ มีประสิทธิภาพ โปร่งใส และตรวจสอบได้

**4) ด้านระบบข้อมูล เทคโนโลยีสารสนเทศ**

**เป้าหมายการปฏิรูป :** มหาวิทยาลัยมีระบบข้อมูล เทคโนโลยีสารสนเทศที่มีประสิทธิภาพ เพื่อประโยชน์ในการบริหารการตัดสินใจและการบริการที่เป็นเลิศ มีความโปร่งใสและสามารถตรวจสอบได้ และพัฒนาไปสู่การเป็น “SMART University”

**5) ด้านระบบธรรมาภิบาล**

**เป้าหมายการปฏิรูป :** ผู้บริหารมหาวิทยาลัย คณะ สำนัก สถาบัน ส่วนงานภายใน และบุคลากรทุกคน มีความรับผิดชอบต่อหน้าที่ ภารกิจ มีความโปร่งใส ในทุกระดับ

**3.1.2.2 แผนพัฒนาความเป็นเลิศ มหาวิทยาลัยราชภัฏนครศรีธรรมราช**

**1) แผนพัฒนาด้านที่ 1** การพัฒนาคุณภาพการเรียนการสอน

**เป้าหมาย :**

(1) มหาวิทยาลัยมีหลักสูตรและนวัตกรรมการเรียนการสอนที่โดดเด่นและหลากหลาย

(2) บัณฑิตมีสมรรถนะและทักษะที่สอดคล้องกับความต้องการของท้องถิ่นและการพัฒนาประเทศ

(3) ผลิตครูคุณภาพและสนองพระบรมราโชบายในการยกระดับคุณภาพการศึกษาและการพัฒนาท้องถิ่น

(4) มหาวิทยาลัยมีนวัตกรรมการผลิตพัฒนาครูและนำไปใช้ประโยชน์อย่างเป็นรูปธรรม

**2) แผนพัฒนาด้านที่ 2** การพัฒนาและแสวงหาบุคลากร

**เป้าหมาย :** บุคลากรของมหาวิทยาลัยได้รับการยกระดับขีดความสามารถในการแข่งขัน

**3) แผนพัฒนาด้านที่ 3** ความเป็นนานาชาติ

**เป้าหมาย :** มหาวิทยาลัยมีความพร้อมสู่ความเป็นนานาชาติ

**4) แผนพัฒนาด้านที่ 4** การพัฒนางานวิจัยและบริการวิชาการ

**เป้าหมาย**

(1) พัฒนางานวิจัยสร้างองค์ความรู้และนวัตกรรมที่สนองพระบรมราโชบายในการยกระดับคุณภาพการศึกษาและการพัฒนาท้องถิ่น

(2) ใช้องค์ความรู้ เทคโนโลยี และนวัตกรรมในการพัฒนาชุมชนท้องถิ่น

(3) ชุมชนท้องถิ่นได้รับการพัฒนาและมีคุณภาพชีวิตที่ดีขึ้น สร้างความเข็มแข็งและเกิดการพัฒนาอย่างยั่งยืน

(4) อนุรักษ์ สืบทอด ประยุกต์และพัฒนาศิลปะและวัฒนธรรมและภูมิปัญญาท้องถิ่นให้เข้ากับยุคสมัย

(5) การพัฒนาแหล่งท่องเที่ยวเชิงสร้างสรรค์อย่างยั่งยืน

**5) แผนพัฒนาด้านที่ 5** การสร้างแพลตฟอร์มความร่วมมือ

**เป้าหมาย :** ทุกภาคส่วนร่วมกัน (Collaboration) เพื่อพัฒนาท้องถิ่นตามบทบาทภารกิจของตนเอง

**3.1.3 แผนปฏิบัติราชการรายปี พ.ศ.2568 มหาวิทยาลัยราชภัฏนครศรีธรรมราช**

**ยุทธศาสตร์ที่ 1 การพัฒนาท้องถิ่น**

**1) เป้าหมาย**

(1) ชุมชนท้องถิ่นได้รับการพัฒนา ทั้งด้านเศรษฐกิจ สังคม สิ่งแวดล้อม และการศึกษา ให้สามารถพึ่งตนเองได้ และเป็นชุมชนต้นแบบในการพัฒนา

(2) ผลงานวิจัยและนวัตกรรม ถูกนำไปใช้ประโยชน์ในการพัฒนาท้องถิ่นเพื่อยกระดับในด้านเศรษฐกิจ สังคม สิ่งแวดล้อม และการศึกษา

(3) สืบสาน อนุรักษ์ ประยุกต์ และพัฒนาศิลปะ วัฒนธรรม และภูมิปัญญาท้องถิ่นให้เข้ากับยุคสมัยเพื่อเพิ่มคุณค่าและมูลค่า

**ยุทธศาสตร์ที่ 2 การผลิตและพัฒนาครู**

**1) เป้าหมาย**

(1) บัณฑิตครูมีความสามารถในการจัดการเรียนการสอนและการประเมินผู้เรียนฐานสมรรถนะ

(2) บัณฑิตครูมีสมรรถนะและคุณลักษณะ 4 ประการ ตามพระบรมราโชบายด้านการศึกษา

(3) ผู้สอนคณะครุศาสตร์ คณะร่วมผลิตครูและศิษย์เก่าที่ประกอบวิชาชีพครูในโรงเรียนร่วมพัฒนาวิชาชีพได้รับการพัฒนาสมรรถนะทางวิชาชีพ ในด้านการจัดการเรียนการสอนและการประเมินผู้เรียนฐานสมรรถนะ หรือสอดคล้องกับความต้องการและทันยุคสมัยการเปลี่ยนแปล

**ยุทธศาสตร์ที่ 3 การยกระดับคุณภาพการศึกษา**

**1) เป้าหมาย** คุณภาพ มีอัตลักษณ์ สมรรถนะ คุณลักษณะ 4 ประการ ตามพระบรมราโชบายด้านการศึกษา และมีการเรียนรู้ตลอด

(1) บัณฑิตมีชีวิต (Lifelong Learning) พร้อมรองรับบริบทที่เปลี่ยนแปลง เป็นที่ต้องการของผู้ใช้บัณฑิตและการเป็นผู้ประกอบการ

(2) นักเรียนโรงเรียนสาธิตมีศักยภาพและความเป็นเลิศ โดยเมื่อนักเรียนจบการศึกษาชั้นประถมศึกษาปีที่ 6 ผู้เรียนทุกคนสามารถสอบเข้าศึกษาต่อตรงตามความสามารถในโรงเรียนแข่งขันสูง และเตรียมความพร้อมให้โรงเรียนสาธิตสามารถเปิดการสอนระดับมัธยมศึกษาตอนต้น

**4. กระบวนการจัดทำแผนปฏิบัติราชการรายปี พ.ศ.2568**

4.1 ศึกษานโยบายต่างๆ ที่เกี่ยวกับมหาวิทยาลัย และแผนปฏิบัติราชการรายปี พ.ศ.2568 มหาวิทยาลัยราชภัฏนครศรีธรรมราช

4.2 ทบทวนผลการดำเนินงานของปีที่ผ่านมาของคณะมนุษยศาสตร์และสังคมศาสตร์

4.3 แต่งตั้งคณะทำงานจัดทำแผนปฏิบัติราชการรายปี พ.ศ.2568 ของคณะมนุษยศาสตร์และสังคมศาสตร์

4.4 ประชุมทบทวนและจัดทำแผนปฏิบัติราชการรายปี พ.ศ.2568 ของคณะมนุษยศาสตร์และสังคมศาสตร์ เมื่อวันที่ 30-31 พฤษภาคม 2567

4.5 เสนอคณะกรรมการของหน่วยงานพิจารณาเห็นชอบ เมื่อวันที่ 31 กรกฎาคม 2567

4.6 คณะมนุษยศาสตร์และสังคมศาสตร์เสนอแผนปฏิบัติราชการรายปี พ.ศ.2568 ให้กองนโยบายและแผนวิเคราะห์ความสอดคล้องนโยบายสภามหาวิทยาลัย ตัวชี้วัด โครงการ และงบประมาณเพื่อประกอบพิจารณาการจัดทำงบประมาณประจำปี พ.ศ. 2568

4.7 คณะมนุษยศาสตร์และสังคมศาสตร์ปรับปรุงแผนปฏิบัติราชการรายปี พ.ศ.2568 ตามข้อเสนอแนะ

4.8 คณะมนุษยศาสตร์และสังคมศาสตร์นำแผนปฏิบัติราชการรายปี พ.ศ.2568 สู่การปฏิบัติ