|  |
| --- |
| **ส่วนที่ 5**  **การกำกับ ติดตาม และประเมินผล** |

**1. หลักการและที่มา**

1. รัฐธรรมนูญแห่งราชอาณาจักรไทย พุทธศักราช 2560 หมวด 6 แนวนโยบายแห่งรัฐ  
มาตรา 65 รัฐพึงจัดให้มียุทธศาสตร์ชาติเป็นเป้าหมายการพัฒนาประเทศอย่างยั่งยืนตามหลักธรรมาภิบาลเพื่อใช้เป็นกรอบในการจัดทำแผนต่าง ๆ ให้สอดคล้องและบูรณาการกันเพื่อให้เกิดเป็นพลังผลักดันร่วมกันไปสู่เป้าหมายดังกล่าวการจัดทำ การกำหนดเป้าหมาย ระยะเวลาที่จะบรรลุเป้าหมาย และสาระที่พึงมีในยุทธศาสตร์ชาติให้เป็นไปตามหลักเกณฑ์และวิธีการที่กฎหมายบัญญัติ ทั้งนี้ กฎหมายดังกล่าวต้องมีบทบัญญัติเกี่ยวกับการมีส่วนร่วมและการรับฟังความคิดเห็นของประชาชนทุกภาคส่วนอย่างทั่วถึงด้วย

2. ยุทธศาสตร์ชาติ 20 ปี พ.ศ. 2560 – 2579 ยุทธศาสตร์ที่ 3 ด้านการพัฒนาและเสริมสร้างศักยภาพทรัพยากรมนุษย์ เป้าหมายที่ 1 คนไทยเป็นคนดี คนเก่ง มีคุณภาพ พร้อมสำหรับวิถีชีวิตในศตวรรษที่ 21 และเป้าหมายที่ 2 สังคมไทยมีสภาพแวดล้อมที่เอื้อและสนับสนุนต่อการพัฒนาคนตลอดช่วงชีวิต ยุทธศาสตร์ที่ 4 ด้านการสร้างโอกาสและความเสมอภาคทางสังคม เป้าหมายที่ 1 สร้างความเป็นธรรม และลดความเหลื่อมล้ำในทุกมิติ และเป้าหมายที่ 2 เพิ่มขีดความสามารถของชุมชนท้องถิ่นในการพัฒนา การพึ่งตนเองและการจัดการตนเองเพื่อสร้างสังคมสุขภาพ ยุทธศาสตร์ที่ 2 ด้านการสร้างความสามารถในการแข่งขัน เป้าหมาย ประเทศไทยมีขีดความสามารถในการแข่งขันสูงขึ้น และยุทธศาสตร์ที่ 6 ด้านการปรับสมดุลและพัฒนาการบริหารจัดการภาครัฐ เป้าหมายที่ 1 ภาครัฐมีวัฒนธรรมการทำงานที่มุ่งผลสัมฤทธิ์และผลประโยชน์ส่วนรวม ตอบสนองความต้องการของประชาชนได้อย่างสะดวก รวดเร็ว โปร่งใส และเป้าหมายที่ 2 ภาครัฐมีความโปร่งใส ปลอดการทุจริตและประพฤติมิชอบ

3. แผนแม่บทภายใต้ยุทธศาสตร์ชาติ ประเด็นที่ 12 การพัฒนาการเรียนรู้ เป้าหมายที่ 1 คนไทยมีการศึกษาที่มีคุณภาพตามมาตรฐานสากลเพิ่มขึ้น มีทักษะที่จำเป็นของโลกศตวรรษที่ 21 สามารถในการแก้ปัญหา ปรับตัว สื่อสาร และทำงานร่วมกับผู้อื่นได้อย่างมีประสิทธิผลเพิ่มขึ้น มีนิสัยใฝ่เรียนรู้อย่างต่อเนื่องตลอดชีวิต และเป้าหมายที่ 2 คนไทยได้รับการพัฒนาเต็มตามศักยภาพตามความถนัดและความสามารถของพหุปัญญาดีขึ้น ประเด็นที่ 15 พลังทางสังคม เป้าหมายที่ 1 ทุกภาคส่วนมีส่วนร่วมในการพัฒนาสังคมเพิ่มขึ้น ประเด็นที่ 23 การวิจัยและพัฒนานวัตกรรม เป้าหมายที่ 1 ความสามารถในการแข่งขันด้านโครงสร้างฐานทางเทคโนโลยี และด้านโครงสร้างพื้นฐานทางวิทยาศาสตร์ของประเทศเพิ่มสูงขึ้น และเป้าหมายที่ 2 มูลค่าการลงทุนวิจัยและพัฒนานวัตกรรมต่อผลิตภัณฑ์มวลรวมภายในของประเทศเพิ่มขึ้น ประเด็นที่ 20 การบริการประชาชนและประสิทธิภาพภาครัฐ เป้าหมายที่ 1 บริการของรัฐมีประสิทธิภาพและมีคุณภาพ เป็นที่ยอมรับของผู้ใช้บริการ และเป้าหมายที่ 2 ภาครัฐมีการดำเนินการที่มีประสิทธิภาพด้วยการนำนวัตกรรม เทคโนโลยีมาประยุกต์ใช้ และประเด็นที่ 17 ความเสมอภาคและหลักประกันทางสังคม เป้าหมายที่ 1 คนไทยทุกคนได้รับการคุ้มครองและมีหลักประกันทางสังคมเพิ่มขึ้น

4. แผนการปฏิรูปประเทศ ด้านการศึกษา ประเด็นการปฏิรูปที่ 3 การปฏิรูปเพื่อลดความเหลื่อมล้ำทางการศึกษา ประเด็นการปฏิรูปที่ 4 การปฏิรูปกลไกและระบบการผลิต คัดกรอง และพัฒนาผู้ประกอบวิชาชีพครูและอาจารย์ ประเด็นการปฏิรูปที่ 5 การปฏิรูปการจัดการเรียนการสอนเพื่อตอบสนองการเปลี่ยนแปลงในศตวรรษที่ 21 ด้านสังคม ประเด็นการปฏิรูปที่ 4 ระบบสร้างเสริมชุมชนเข้มแข็ง ด้านการบริหารราชการแผ่นดิน ประเด็นการปฏิรูปที่ 1 บริการภาครัฐ สะดวก รวดเร็ว และตอบโจทย์ชีวิตประชาชน ประเด็นการปฏิรูปที่ 2 ระบบข้อมูลภาครัฐมีมาตรฐาน ทันสมัย และเชื่อมโยงกัน ก้าวสู่รัฐบาลดิจิทัล ประเด็นการปฏิรูปที่ 4 กำลังคนภาครัฐมีขนาดที่เหมาะสมและมีสมรรถนะสูงพร้อมขับเคลื่อนยุทธศาสตร์ชาติ ประเด็นการปฏิรูปที่ 5 ระบบบริหารงานบุคคลที่สามารถดึงดูด สร้าง และรักษาคนดีคนเก่งไว้ในภาครัฐ ด้านการป้องกันและปราบปรามการทุจริตและประพฤติมิชอบ ประเด็นการปฏิรูปที่ 2 ด้านการป้องปราม ประเด็นการปฏิรูปที่ 3 ด้านการปราบปราม

5. แผนพัฒนาเศรษฐกิจและสังคมแห่งชาติ ฉบับที่ 13 เป้าหมายที่ 1 การปรับโครงสร้างการผลิตสู่เศรษฐกิจฐานนวัตกรรม เป้าหมายที่ 2 การพัฒนาคนสำหรับโลกยุคใหม่ เป้าหมายที่ 3 การมุ่งสู่สังคมแห่งโอกาสและความเป็นธรรม เป้าหมายที่ 4 การเปลี่ยนผ่านไปสู่ความยั่งยืน และเป้าหมายที่ 5 การเสริมสร้างความสามารถของประเทศไทยในการรับมือกับความเสี่ยงและการเปลี่ยนแปลงภายใต้บริบทโลกใหม่ โดยมีหมุดหมายการพัฒนาที่สอดคล้องกับแผนปฏิบัติราชการายปี (พ.ศ. 2568) มหาวิทยาลัยราชภัฏนครศรีธรรมราช ดังนี้ หมุดหมายที่ 1 ไทยเป็นประเทศชั้นนำด้านสินค้าเกษตรและเกษตรแปรรูปมูลค่าสูง หมุดหมายที่ 2 ไทยเป็นจุดหมายของการท่องเที่ยวที่เน้นคุณภาพและความยั่งยืน หมุดหมายที่ 7 ไทยมีวิสาหกิจขนาดกลางและขนาดย่อมที่เข้มแข็ง มีศักยภาพสูง และสามารถแข่งขันได้ หมุดหมายที่ 12 ไทยมีกำลังคนสมรรถนะสูง มุ่งเรียนรู้อย่างต่อเนื่อง ตอบโจทย์การพัฒนาแห่งอนาคต และหมุดหมายที่ 13 ไทยมีภาครัฐที่ทันสมัย มีประสิทธิภาพ และตอบโจทย์ประชาชน

6. นโยบายและแผนระดับชาติว่าด้วยความมั่นคงแห่งชาติ (พ.ศ. 2566 – 2570) นโยบายความมั่นคงแห่งชาติที่ 8 เสริมสร้างความเข้มแข็งและภูมิคุ้มกันความมั่นคงภายใน รองรับวัตถุประสงค์ 3.4.5 เพื่อพัฒนาศักยภาพของภาครัฐ และส่งเสริมบทบาทและความเข้มแข็งของทุกภาคส่วน ในการรับมือกับภัยคุกคามทุกรูปแบบที่กระทบกับความ นโยบายความมั่นคงแห่งชาติที่ 1 เสริมสร้างความมั่นคงของสถาบันหลักของชาติ และการปกครองระบอบประชาธิปไตยอันมีพระมหากษัตริย์ทรงเป็นประมุข รองรับวัตถุประสงค์ 3.4.1 เพื่อส่งเสริมและรักษาไว้ซึ่งการปกครอง ระบอบประชาธิปไตยอันมีพระมหากษัตริย์ทรงเป็นประมุข และวัตถุประสงค์ 3.4.2 เพื่อเสริมสร้างจิตสำนึกของคนในชาติให้มีความจงรักภักดี และธำรงไว้ซึ่งสถาบันชาติ ศาสนา พระมหากษัตริย์ และนโยบายความมั่นคงแห่งชาติที่ 9 เสริมสร้างความมั่นคงของชาติจากภัยการทุจริต รองรับวัตถุประสงค์ 3.4.5 เพื่อพัฒนาศักยภาพของภาครัฐ และส่งเสริมบทบาทและความเข้มแข็งของทุกภาคส่วนในการรับมือกับภัยคุกคามทุกรูปแบบที่กระทบกับความมั่นคง

7. เป้าหมายการพัฒนาที่ยั่งยืน (Sustainable Development Goals: SDGs) แห่งสหประชาชาติ ในเป้าหมายที่ 1 การขจัดความยากจน เป้าหมายที่ 2 การศึกษาที่มีคุณภาพ เป้าหมายที่ 11 เมืองและถิ่นฐานที่ยั่งยืน และเป้าหมายที่ 17 ความร่วมมือเพื่อการพัฒนาที่ยั่งยืน

8. แผนการศึกษาแห่งชาติ พ.ศ. 2560 – 2579 การนำแผนการศึกษาแห่งชาติสู่การปฏิบัติที่ชัดเจนแก่ผู้ปฏิบัติ ทุกระดับเพื่อให้ทุกภาคส่วนได้เข้ามามีส่วนร่วมในการพัฒนาการจัดการศึกษาของชาติแผนการศึกษาแห่งชาติ พ.ศ. 2560 – 2579 นอกจากจะดำเนินการขับเคลื่อนตามแนวทางการขับเคลื่อนที่กำหนดไว้อย่างเป็นระบบแล้วจะต้องผลักดันให้ระบบการจัดสรรงบประมาณยึดกรอบทิศทางและเป้าหมายการพัฒนาที่กำหนดไว้ในยุทธศาสตร์และแนวทางการพัฒนาของแผนการศึกษาแห่งชาติเพื่อให้การดำเนินงานพัฒนาการศึกษาบรรลุผล

9. แผนยุทธศาสตร์มหาวิทยาลัยราชภัฏเพื่อการพัฒนาท้องถิ่น ระยะ 20 ปี (พ.ศ. 2560 – 2579) ประกอบด้วย 4 ยุทธศาสตร์ ได้แก่ ยุทธศาสตร์ที่ 1 การพัฒนาท้องถิ่น โดยมีเป้าหมายเพื่อพัฒนาชุมชนท้องถิ่น ทั้งด้านเศรษฐกิจ ด้านสังคม ด้านสิ่งแวดล้อม และด้านการศึกษา เพื่อให้ชุมชนท้องถิ่นมีคุณภาพชีวิตที่ดีขึ้น สร้างความเข้มแข็งและเกิดการพัฒนาอย่างยั่งยืน ยุทธศาสตร์ที่ 2 การผลิตและพัฒนาครู มีเป้าหมายเพื่อผลิตบัณฑิตครูมหาวิทยาลัยราชภัฏมีอัตลักษณ์ และสมรรถนะเป็นเลิศ เป็นที่ต้องการของผู้ใช้บัณฑิต เพื่อบัณฑิตครูมหาวิทยาลัยราชภัฏสมบูรณ์ด้วยคุณลักษณะ 4 และถ่ายทอด/บ่มเพาะให้ศิษย์แต่ละช่วงวัย และเพื่อบัณฑิตครูมหาวิทยาลัยราชภัฏที่เข้าสู่วิชาชีพได้รับการเสริมสมรรถนะเพื่อรองรับการเปลี่ยนแปลง ยุทธศาสตร์ที่ 3 การยกระดับคุณภาพการศึกษา โดยมีเป้าหมายเพื่อให้มหาวิทยาลัยราชภัฏ มีความเป็นเลิศในการสร้างความมั่นคงให้กับประเทศด้วยการบูรณาการองค์ความรู้สู่นวัตกรรม เพื่อการพัฒนาเชิงพื้นที่ เพื่อยกระดับคุณภาพบัณฑิตให้เป็นที่ต้องการของผู้ใช้บัณฑิต ด้วยอัตลักษณ์ด้านสมรรถนะและคุณลักษณะ 4 พร้อมรองรับบริบทที่เปลี่ยนแปลง และเพื่ออาจารย์และบุคลากรทางการศึกษาทุกสาขาวิชาเป็นมืออาชีพ มีสมรรถนะเป็นที่ยอมรับในระดับชาติและนานาชาติ และยุทธศาสตร์ที่ 4 การพัฒนาระบบบริหารจัดการ มีเป้าหมายเพื่อมหาวิทยาลัยราชภัฏมีระบบบริหารที่มีประสิทธิภาพ และคล่องตัว มุ่งเน้นการสร้างธรรมาภิบาล ความพร้อมและความสามารถปรับตัวอย่างมีประสิทธิภาพและประสิทธิผลกับสถานะมหาวิทยาลัยในกำกับของรัฐ เพื่อให้มหาวิทยาลัยราชภัฏ ได้รับการยอมรับระดับชาติ และนานาชาติ ด้านการเป็นสถาบันการศึกษาเพื่อท้องถิ่นที่สร้างความมั่นคงให้กับประเทศ

10. แผนปฏิบัติการเชิงยุทธศาสตร์ มหาวิทยาลัยราชภัฏ ระยะ 5 ปี (พ.ศ. 2566 – 2570) โดยมีผลลัพธ์โดยรวมของการพัฒนาระยะ 5 ปี ดังนี้ 1) มหาวิทยาลัยราชภัฏมีบทบาทสำคัญในการขับเคลื่อนประเทศไทยไปสู่การเป็นประเทศพัฒนาแล้ว โดยการผลิตบัณฑิตที่มีทักษะทางสังคมและทักษะเชิงสมรรถนะเป็นกำลังสำคัญในการพัฒนาชุมชนท้องถิ่น และมีบทบาทสำคัญในการสร้างนวัตกรรมบนฐานทรัพยากรและทุนทางภูมิสังคมของพื้นที่ที่ตรงตามความต้องการของผู้บริโภคทั้งในประเทศและต่างประเทศ เป็นโมเดลต้นแบบการพัฒนาท้องถิ่นระดับโลก 2) นักศึกษาและบัณฑิตมหาวิทยาลัยราชภัฏมีความภาคภูมิใจในคุณค่าของตน มีทัศนคติที่ดีและถูกต้องต่อชาติบ้านเมือง มีบทบาทหน้าที่และอาชีพการงานที่ได้รับการยอมรับจากสังคมรอบข้างอย่างดี และมีอัตลักษณ์การพัฒนาตนเองอย่างต่อเนื่องและมีจิตสาธารณะ 3) มหาวิทยาลัยราชภัฏเป็นคลังสมอง คลังปัญญา เพื่อการพัฒนาท้องถิ่นอย่างยั่งยืนทั้งด้านเศรษฐกิจ สังคม สิ่งแวดล้อม และการศึกษา ทั้งยังมีส่วนร่วมในการแก้ปัญหาความยากจนและลดความเหลื่อมล้ำระดับชาติ รวมถึงมีบทบาทสำคัญในการพัฒนาการศึกษาและเศรษฐกิจร่วมกับประเทศเพื่อนบ้าน 4) มหาวิทยาลัยราชภัฏเป็นมหาวิทยาลัยแห่งการเรียนรู้ตลอดชีวิต ( lifelong learning university) เพิ่มโอกาสการเข้าถึงการศึกษาที่มีคุณภาพของประชาชนทุกระดับ ทุกกลุ่ม ทุกช่วงวัยในพื้นที่บริการ 5) มหาวิทยาลัยราชภัฏ 38 แห่ง รวมพลังเพื่อการดำเนินงานอย่างมีประสิทธิภาพ สืบสานพระราชปณิธานตามนามพระราชทานที่หมายถึง "คนของพระราชา" โดยใช้เทคโนโลยีเป็นเครื่องสนับสนุนเพื่อรองรับการเปลี่ยนแปลงอย่างทันสภาวการณ์ โดยขับเคลื่อนภายใต้ 4 ยุทธศาสตร์ ได้แก่ ยุทธศาสตร์ที่ 1 การพัฒนาท้องถิ่น ยุทธศาสตร์ที่ 2 การผลิตและพัฒนาครู ยุทธศาสตร์ที่ 3 การยกระดับคุณภาพการศึกษา และยุทธศาสตร์ที่ 4 การพัฒนาระบบบริหารจัดการ

11. กรอบแนวทางในการพัฒนาคุณภาพการจัดการศึกษา ตามเกณฑ์คุณภาพการศึกษาเพื่อการดำเนินการที่เป็นเลิศ (Education Criteria for Performance Excellence: EdPEx) ที่จะช่วยให้หน่วยงานค้นพบจุดแข็งและโอกาสในการพัฒนาตนเอง สร้างสรรค์ ปรับเปลี่ยน สร้างนวัตกรรม มีความคล่องตัว และเตรียมรับมือกับความท้าทายที่เกิดขึ้น ในโครงร่างองค์กร และ 7 หมวดสำคัญเพื่อบริหารจัดการและดำเนินการที่ทำให้ผลการดำเนินการดีต่อเนื่อง ประกอบด้วย หมวด 1 การนำองค์กร หมวด 2 กลยุทธ์ หมวด 3 ลูกค้า หมวด 4 การวัด การวิเคราะห์ และการจัดการความรู้ หมวด 5 บุคลากร หมวด 6 ระบบปฏิบัติการ และหมวด 7 ผลลัพธ์

12. มหาวิทยาลัยราชภัฏนครศรีธรรมราช จัดทำคำรับรองการปฏิบัติราชการและให้มีการลงนาม ร่วมกันระหว่างอธิการบดี กับหัวหน้าหน่วยงานระดับคณะ สำนัก สถาบัน และโรงเรียนสาธิต

**2. วัตถุประสงค์ของการติดตาม และประเมินผล**

1. เพื่อเปรียบเทียบผลการดำเนินงานในช่วงปีงบประมาณ กับเป้าหมายที่กำหนดไว้ของคณะมนุษยศาสตร์และสังคมศาสตร์

2. เพื่อใช้เป็นข้อมูลสะท้อนกลับ (AAR) ให้คณะมนุษยศาสตร์และสังคมศาสตร์ใช้เป็นแนวทางในการปรับปรุงพัฒนาระบบงานต่างๆ รวมทั้งเป็นข้อมูลประกอบการตัดสินใจในการทบทวนทิศทาง นโยบาย และแนวทางในการบริหารงานของคณะมนุษยศาสตร์และสังคมศาสตร์ เพื่อให้เกิดประโยชนสูงสุดต่อผู้รับบริการ ชุมชน สังคม และประเทศชาติ

**3. แนวทางการกำกับ ติดตาม และประเมิน**

การติดตาม ประเมินผล ตามแผนปฏิบัติราชการตามปีงบประมาณ มีแนวทางการกำกับ ติดตามและประเมินผล ดังนี้

1. ติดตามผลการใช้จ่ายงบประมาณตามแผนปฏิบัติงานและแผนการใช้จ่ายงบประมาณประจำปีงบประมาณ

2. ประเมินความก้าวหน้าและรายงานสรุปผลการดำเนินโครงการ

3. ประเมินผลตามคำรับรองการปฏิบัติราชการของหน่วยงานภายใน โดยคณะกรรมการจัดทำ  
คำรับรอง และติดตาม ประเมินผลการปฏิบัติราชการของหน่วยงานภายในประจำปี ซึ่งแต่งตั้งโดยมหาวิทยาลัย

**4. การควบคุมคุณภาพ**

การปฏิบัติงานตามแผนปฏิบัติราชการรายปี (พ.ศ.2568) ของคณะมนุษยศาสตร์และสังคมศาสตร์ จะถูกควบคุมโดยระบบ กลไกการประกันคุณภาพภายในของมหาวิทยาลัย ตัววัดความสำเร็จของการดำเนินงานตามแผนจึงเป็นตัววัดที่คณะมนุษยศาสตร์และสังคมศาสตร์พัฒนาขึ้น เพื่อควบคุมคุณภาพภายใน และเป็นตัววัดที่ดำเนินการตามระบบการประกันคุณภาพการศึกษาภายในและคำรับรองการปฏิบัติราชการ และสอดคล้องกับแผนปฏิบัติราชการรายปี (พ.ศ. 2568) มหาวิทยาลัยราชภัฏนครศรีธรรมราช ทั้งนี้ เพื่อให้ระบบการติดตามประเมินผลภายในของหน่วยงานมีความเป็นเอกภาพ มหาวิทยาลัยราชภัฏนครศรีธรรมราชจึงได้มีแต่งตั้งคณะกรรมการกำกับ ติดตาม ประเมินผลการดำเนินงานตามแผนปฏิบัติราชการ ทำหน้าที่ในการกำกับ ติดตาม ผลการดำเนินงานของหน่วยงานตามนโยบายของมหาวิทยาลัย และรายงานผลการดำเนินงานตามแผนปฏิบัติราชการของมหาวิทยาลัยไปพร้อม ๆ กับการตรวจประกันคุณภาพภายในทุกปี

|  |
| --- |
| **ส่วนที่ 6**  **การทบทวน ปรับแผน** |

คณะมนุษยศาสตร์และสังคมศาสตร์ ตระหนักถึงการเปลี่ยนแปลงของบริบทที่อาจขึ้นไดตลอดเวลา จึงไดกำหนดให้มีการ ทบทวน ปรับแผนปฏิบัติราชการรายปีได เพื่อความยืดหยุ่นและเหมาะสมกับสถานการณ์ในลักษณะแบบ Rolling Plan ซึ่งจะต้องมีการทบทวนและปรับปรุงใหม่ให้ทันต่อสถานการณ์อย่างต่อเนื่อง โดยกระบวนการทบทวน ปรับแผนของคณะมนุษยศาสตร์และสังคมศาสตร์ ดังนี้

1. เสนอผลการทบทวน ปรับแผนต่อมหาวิทยาลัย เพื่อขออนุมัติปรับแผนปฏิบัติราชการ โดยเฉพาะอย่างยิ่งหากการยกเลิกหรือปรับปรุงโครงการมีผลทำให้เป้าหมายการดำเนินงาน กิจกรรม และงบประมาณเปลี่ยนแปลงไปจากเดิม

2. เมื่อมหาวิทยาลัยอนุมัติการปรับแผนปฏิบัติราชการของคณะมนุษยศาสตร์และสังคมศาสตร์เรียบร้อยแล้ว คณะมนุษยศาสตร์และสังคมศาสตร์ อธิบายวิธีการที่หน่วยงานดำเนินการต่อไปหลังจากได้รับอนุมัติให้ปรับแผนเรียบร้อยแล้ว

ทั้งนี้ กรณีที่ไมมีการขอปรับแผนปฏิบัติราชการที่กล่าวมา การกำกับ ติดตาม และประเมินผลจะยึดถือแผนปฏิบัติราชการที่ผ่านความเห็นชอบจากคณะกรรมการประจำคณะมนุษยศาสตร์และสังคมศาสตร์ และที่มหาวิทยาลัยอนุมัติไวเดิม

**ภาคผนวก**