**บทสรุปผู้บริหาร**

แผนปฏิบัติราชการฉบับนี้จัดทำขึ้นตามนโยบายของมหาวิทยาลัย โดยมีวัตถุประสงค์เพื่อให้การปฏิบัติราชการประจำปี พ.ศ. 2568 ของ คณะมนุษยศาสตร์และสังคมศาสตร์ เป็นไปอย่างถูกต้องครบตามกระบวนการ สามารถส่งผลถึงเป้าหมายและผลผลิตที่หน่วยงานจะต้องดำเนินการตามพันธกิจอย่างมีประสิทธิผลและประสิทธิภาพ สอดคล้องกับนโยบายสภามหาวิทยาลัยราชภัฎนครศรีธรรมราช พ.ศ. 2568 - 2571 แผนปฏิบัติราชการ ระยะ 5 ปี (พ.ศ.2566 - 2570) และแผนปฏิบัติราชการรายปี (พ.ศ.2568) มหาวิทยาลัยราชภัฏนครศรีธรรมราช

คณะมนุษยศาสตร์และสังคมศาสตร์ ได้วางกรอบการกำหนดยุทธศาสตร์บนหลักการที่จะพัฒนาคณะมนุษยศาสตร์และสังคมศาสตร์ ภายใต้วิสัยทัศน์ ผลิตบัณฑิตที่มีคุณภาพ สร้างอัตลักษณ์ท้องถิ่น มุ่งสังคมอุดมปัญญา โดยกำหนดไว้ 5 ประเด็นยุทธศาสตร์ 16 เป้าประสงค์ 36 ผลสัมฤทธิ์ 19 กลยุทธ์ 15 โครงการ มีกรอบงบประมาณรายจ่ายโดยประมาณการในทุกประเด็นยุทธศาสตร์ แบ่งเป็นงบประมาณรายจ่ายงบประมาณแผ่นดิน 1,798,200 บาท งบประมาณเงินรายได้ 10,945,300 บาท รวมทั้งสิ้น 12,738,500 บาท จำแนกรายประเด็นยุทธศาสตร์ ดังนี้

ยุทธศาสตร์ที่ 1 การพัฒนาท้องถิ่น ประกอบด้วย 3 เป้าประสงค์ 5 ผลสัมฤทธิ์ตัวชี้วัด   
 4 กลยุทธ์ 3 โครงการ เป็นงบประมาณเงินรายได้ 468,520 บาท

ยุทธศาสตร์ที่ 2 การผลิตและพัฒนาครู ประกอบด้วย 4 เป้าประสงค์ 7 ผลสัมฤทธิ์  
 3 กลยุทธ์ 3 โครงการ เป็นงบประมาณเงินรายได้ 379,590 บาท

ยุทธศาสตร์ที่ 3 การยกระดับคุณภาพการศึกษา ประกอบด้วย 4 เป้าประสงค์ 10 ผลสัมฤทธิ์  
 3 กลยุทธ์ 5 โครงการ แบ่งเป็นงบประมาณแผ่นดิน 552,740 บาท งบประมาณเงินรายได้ 4,776,913 บาท รวมทั้งสิ้น 5,329,653 บาท

ยุทธศาสตร์ที่ 4 การพัฒนาระบบบริหารจัดการ ประกอบด้วย 3 เป้าประสงค์ 12 ผลสัมฤทธิ์  
7 กลยุทธ์ 5 โครงการ แบ่งเป็นงบประมาณแผ่นดิน 1,245,460 บาท งบประมาณเงินรายได้ 5,270,752 บาท รวมทั้งสิ้น 5,2830,577 บาท

ยุทธศาสตร์ที่ 5 การบริหารสินทรัพย์และจัดหารายได้ ประกอบด้วย 1 เป้าประสงค์ 2 ผลสัมฤทธิ์ กลยุทธ์ 1 โครงการ งบประมาณเงินรายได้ 31,700 บาท

ในส่วนของการแปลงแผนปฏิบัติราชการรายปี (พ.ศ.2568) สู่การปฏิบัติของ คณะมนุษยศาสตร์และสังคมศาสตร์ เป็นการนำยุทธศาสตร์ไปสู่การปฏิบัติ ซึ่งเป็นกระบวนการหนึ่งในการบริหารเชิงกลยุทธ์ จะต้องกำหนดแผนงาน โครงการ กิจกรรม ผลผลิต ผลลัพธ์ ผลกระทบ ระยะเวลา งบประมาณ และผู้รับผิดชอบ ในภารกิจหลัก คือ การบริหารจัดการตามภารกิจของคณะมนุษยศาสตร์และสังคมศาสตร์ รวมถึงความต้องการทรัพยากรด้านบุคลากร และด้านครุภัณฑ์ ซึ่งทั้งหมดนี้จะต้องสอดคล้องกับประเด็นยุทธศาสตร์ และเป้าประสงค์ทั้ง 5 ประเด็นยุทธศาสตร์ของคณะมนุษยศาสตร์และสังคมศาสตร์

สำหรับการกำกับ ติดตาม และประเมินผลการปฏิบัติงานของโครงการ/กิจกรรม และความสำเร็จขององค์กรนั้น คณะมนุษยศาสตร์และสังคมศาสตร์จัดให้มีกลไกเพื่อควบคุมการติดตามผลการปฏิบัติงานตามแผนปฏิบัติราชการ และก่อให้เกิดการปรับปรุงอย่างต่อเนื่อง ได้แก่ การติดตาม ตรวจสอบ และประเมินผลการดำเนินงานของมหาวิทยาลัย โดยคณะกรรมการที่แต่งตั้งตาม พ.ร.บ.มหาวิทยาลัยราชภัฏ   
พ.ศ. 2547 และการประเมินคุณภาพภายในประจำปีของมหาวิทยาลัย และภายนอกมหาวิทยาลัย และนำผลการประเมินไปทบทวนเพื่อปรับแผนและปรับปรุงการดำเนินงานให้มีประสิทธิภาพมากยิ่งขึ้น

(ผู้ช่วยศาสตราจารย์ ดร.สุรินทร์ ทองทศ)

คณบดี

คณะมนุษยศาสตร์และสังคมศาสตร์

| **สารบัญ** | |
| --- | --- |
|  | **หน้า** |
| **บทสรุปผู้บริหาร** |  |
| **สารบัญ** |  |
| **ส่วนที่ 1 บทนำ** |  |
| 1. ที่มาและความสำคัญ | 1 |
| 2. วัตถุประสงค์ของการจัดทำแผนปฏิบัติราชการรายปี (พ.ศ. 2568) | 1 |
| 3. กรอบแนวคิดการจัดทำแผนปฏิบัติราชการรายปี (พ.ศ. 2568) | 1 |
| 4. กระบวนการจัดทำแผนปฏิบัติราชการรายปี (พ.ศ.2568) | 10 |
| **ส่วนที่ 2 การวิเคราะห์องค์กรและสภาพแวดล้อม** | **7** |
| 1. ข้อมูลพื้นฐานของคณะมนุษยศาสตร์และสังคมศาสตร์ | 11 |
| 1.1 ประวัติความเป็นมา | 11 |
| 1.2 โครงสร้างองค์กร | 19 |
| 1.3 ข้อมูลบุคลากร | 20 |
| 1.4 ข้อมูลการเงินและงบประมาณ | 20 |
| 1.5 ระบบเทคโนโลยีต่างๆที่ใช้ในการบริหารจัดการ | 21 |
| 1.6 หลักสูตรและโปรแกรมการศึกษา (เฉพาะหน่วยงานวิชาการ) | 22 |
| 2. ผลการดำเนินงานของคณะมนุษยศาสตร์และสังคมศาสตร์ในปีงบประมาณ พ.ศ.2567 | 23 |
| 2.1 ผลการดำเนินงานตามแผนปฏิบัติราชการรายปี (พ.ศ.2567) คณะมนุษยศาสตร์และสังคมศาสตร์ | 23 |
| 2.2 ผลการประเมินจากผู้มีส่วนได้ส่วนเสียของคณะมนุษยศาสตร์และสังคมศาสตร์ | 23 |
| 2.3 ข้อเสนอแนะจากคณะกรรมการประเมินคุณภาพการศึกษาภายใน และคณะกรรมการติดตาม ตรวจสอบ และประเมินผลการดำเนินงานมหาวิทยาลัย | 24 |
| 3. การวิเคราะห์สภาพแวดล้อมของคณะมนุษยศาสตร์และสังคมศาสตร์(SWOT Analysis) | 25 |
| **ส่วนที่ 3 แผนปฏิบัติราชการรายปี (พ.ศ. 2568) คณะมนุษยศาสตร์และสังคมศาสตร์** | **43** |
| 1. ปรัชญา | 43 |
| 2. วิสัยทัศน์ | 43 |
| 3. พันธกิจ | 43 |
| 4. สมรรถนะหลัก | 43 |
| 5. ค่านิยมร่วม | 43 |
| 6. วัฒนธรรมองค์กร | 44 |
| 7. เอกลักษณ์ | 44 |
| 8. อัตลักษณ์ | 44 |
| 9. ประเด็นยุทธศาสตร์ เป้าประสงค์ ผลสัมฤทธิ์ และกลยุทธ์ ของคณะมนุษยศาสตร์และสังคมศาสตร์ | 45 |
| 10. รายละเอียดของแผนปฏิบัติราชการรายปี (พ.ศ.2568) หน่วยงาน | 60 |
| **ส่วนที่ 4 การนำแผนไปสู่การปฏิบัติ** | **69** |
| 1. แนวทางการนำแผนปฏิบัติราชการรายปี (พ.ศ.2568) คณะมนุษยศาสตร์และสังคมศาสตร์ ไปสู่การปฏิบัติ | 69 |
| 2. ระบบ และกลไกการนำแผนปฏิบัติราชการรายปี (พ.ศ.2568) สู่การปฏิบัติ | 69 |
| **ส่วนที่ 5 การกำกับ ติดตาม และประเมินผล** | **71** |
| 1. หลักการและที่มา | 71 |
| 2. วัตถุประสงค์ของการติดตาม และประเมินผล | 74 |
| 3. แนวทางการกำกับ ติดตาม และประเมิน | 74 |
| 4. การควบคุมคุณภาพ | 75 |
| **ส่วนที่ 6 การทบทวน และการปรับแผน** | **76** |
| **ภาคผนวก** | **77** |
| ภาคผนวก 1 นโยบายสภามหาวิทยาลัยราชภัฏนครศรีธรรมราช พ.ศ.2568-2571 | 74 |
| ภาคผนวก 2 สมรรถนะหลักองค์กร | 83 |
| ภาคผนวก 3 คำสั่งเรื่องแต่งตั้งคณะกรรมการทบทวนแผนปฏิบัติราชการรายปี   พ.ศ.2567 และจัดทำแผนปฏิบัติราชการรายปี พ.ศ.2568  คณะมนุษยศาสตร์และสังคมศาสตร์ | 84 |